Staggie: Van geharde bendeleier tot skoonmakerRashied Staggie toe hy Maandag op dagparool vrygelaat is. Foto: Nardus Engelbrecht/SAPA Rashied Staggie (57), die voormalige leier van die Kaapstadse Hard Livings-bende, wat tans uit is op dagparool, gaan glo van vandag af as ŉ algemene skoonmaker by ŉ kantoor in Belville werk, het Beeld Donderdag berig. Staggie is in 2003 tot 15 jaar tronkstraf gevonnis op aanklagte van ontvoering en verkragting. In 2004 is hy tot 13 jaar tronkstraf gevonnis weens wapendiefstal. Die vonnisse is samelopend uitgedien, en hy is Maandag op dagparool vrygelaat wat tot Maart 2014 sal duur. Past. Ivan Waldeck (46), eienaar van Ukonwaba Investments, het Woensdag gesê hy het ’n brief wat bevestig dat hy Staggie permanent in diens gaan neem aan die departement van korrektiewe dienste oorhandig. “Hy sal as algemene skoonmaker werk aangesien hy geen vorige werksondervinding het nie. Hy sal op 26 September begin werk. Sy werktye is van 08:00 tot 16:30,” het Waldeck gesê. – SAPA